Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 6511

2. 10-14 mondatos, komplex szintaktikai felépítésű, ritka lexikai egységeket is tartalmazó szöveg tartalmilag pontos fordítása szótárak használatával PROJEKT Hazai idegenek A projekt célja a magyarországi németség nyelvének és kultúrájának megismerése. Célszerű kiválasztani egy, az iskolához közel eső németek által lakott vidéket vagy nagyobb települést (pl. a Pilisben vagy Dél-Baranyában) és célzottan gyűjteni annak földrajzával, történelmével és tárgyi és szellemi néprajzával kapcsolatos információkat. A gyűjtést célszerű összekapcsolni egy nyelvjárást és a helyi tárgyi és szellemi néprajzot feltáró kirándulással. A gyűjtés eredménye egyrészt írásban (album, tabló), fényképekben és filmekben, másrészt egy műsoros délutánban objektiválódhat. PROJEKT „Mesél a bécsi erdő” – a célnyelvi ország egy sajátos természeti tájának megismerése. Az információ célzott gyűjtése elsősorban csak a célnyelven hozzáférhető információkra (írott és képi információhordozók) irányul. (Érdemes más művelődési területekkel összehangoltan megvalósítani.) A gyűjtés eredménye egyrészt írásban (album, tabló), fényképekben és természetfilmekben, másrészt egy mindezeket felvonultató közös prezentációban objektiválódik. 2006/20/II. szám PROJEKT „Gond nélkül Potsdamban” – az egyik célnyelvi ország egyes sajátos építészeti együttesének megismerése. Választható hagyományos (a potsdami Sanscouci kastély és park), illetve modern (Berlin belső tengelyében az egyesítés óta kialakított új épületegyüttes) építészeti hagyomány megismerése. (Érdemes más művelődési területekkel összehangoltan megvalósítani.) Az információ célzott gyűjtése elsősorban csak a célnyelven hozzáférhető információkra (írott és képi információhordozók) irányul. A gyűjtés eredménye egyrészt írásban (album, tabló), fényképekben és természetfilmekben, másrészt egy mindezeket felvonultató közös prezentációban objektiválódik. Év végi követelmények

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes